ઇન્ડિયા પોસ્ટ પેમેન્ટ્સ બેન્ક (IPPB)ની તમામ 650 શાખાઓ આ વર્ષના એપ્રિલ સુધીમાં શરૂ થવાની આશા સેવાય છે. લોકસભામાં પૂછવામાં આવેલા એક સવાલના લેખિત જવાબમાં મનોજ સિન્હાએ જણાવ્યું હતું કે ભારતીય રિઝર્વ બેંકે IPPBને 20 જાન્યુઆરી, 2017ના રોજ પેમેન્ટ બેંકનાં કામકાજ માટે લાઇસન્સ ફાળવ્યું હતું અને ત્યાર બાદ IPPBએ 30 જાન્યુઆરી 2017ના રોજ બે પાયલોટ શાખા ખોલી હતી, જેમાંથી એક છત્તીસગઢના રાયપુરમાં અને બીજી ઝારખંડના રાંચીમાં અન્ય કામ કરી રહી છે. આઈપીપીબીનો હેતુ ભારતભરમાં પહોંચવાનો છે અને દેશભરમાં તમામ પોસ્ટ ઓફિસો (લગભગ 1.55 લાખ) આઇપીપીબી શાખાઓમાં રૂપાંતરિત થશે, જ્યાં આરબીઆઇની માર્ગદર્શિકા મુજબ બેન્કિંગ પ્રોડક્ટસ અને સેવાઓ પૂરી પાડવામાં આવશે.